**แบบฟอร์มการเขียนแบบถอดประสบการณ์การเรียนรู้ ด้านประเด็นความรู้การยึดมั่นคุณธรรม/นำการเปลี่ยนแปลง**

**1. ชื่อ-สกุล ผู้เล่าเรื่อง** ผศ.ประเสริฐ ศิรินรานันตร์ คณะวิชา/หน่วยงาน วิศวกรรมศาสตร์

**2. ชื่อ-สกุล ผู้บันทึก** ดร.สถาพร คำหอม คณะวิชา/หน่วยงาน วิศวกรรมศาสตร์

**3. บทบาท หน้าที่และความรับผิดชอบของผู้เล่าเรื่อง**

อาจารย์ผู้สอนประจำภาควิชาวิศวกรรมโยธา

**4. เรื่องที่เล่า**

ความตรงต่อเวลาและความซื่อสัตย์กับการเรียน

**5. บริบทหรือความเป็นมาของเรื่องที่เล่า**

การที่จะปลูกฝังคุณธรรมหรือการสอนคุณธรรมให้นักศึกษาโดยตรง อาจเป็นเรื่องที่ทำได้ยากและโดยส่วนใหญ่ตัวนักศึกษาเองก็ไม่อยากจะเปิดใจรับเพราะคิดว่าไม่จำเป็นหรืออาจยังไม่เห็นคุณค่าของคำว่าคุณธรรม ดังนั้นอาจารย์ผู้สอนจึงต้องมีวิธีปลูกฝังคุณธรรมทางอ้อม การทำไปพร้อมๆกับการเรียนหนังสือของนักศึกษาน่าจะมีความเป็นไปได้มากที่สุด โดยคาดหวังว่านักศึกษาจะได้ซึมซับสิ่งที่ดีๆที่อาจารย์ได้พยายามปลูกฝังให้ได้บ้าง

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ**

วิธีการที่ 1 เรื่องความตรงต่อเวลา

เพื่อฝึกให้นักศึกษามีนิสัยรักในความตรงต่อเวลาเพื่อประโยชน์ในการทำงานต่อไปในอนาคต อาจารย์จะใช้คะแนนเข้าชั้นเรียนหรือคะแนนความประพฤติเป็นหลักสำคัญในทางปฏิบัติ แต่จะมีวิธีที่แตกต่างจากเดิมออกไปบ้าง เช่น ถ้านักศึกษามาก่อนอาจารย์ อาจารย์จะให้คะแนนเพิ่มอีก แต่ถ้านักศึกษามาสายจะถูกหักคะแนน โดยการเพิ่มหรือหักคะแนนจะใช้เป็นช่วงเวลาต่อคะแนน ตัวอย่างเช่น สายทุกๆ 10 นาที จะถูกหักคะแนน 1 คะแนน ส่วนการสอดแทรกปลูกฝังเรื่องความตรงต่อเวลา ในบางคาบการสอนอาจารย์ผู้สอนจะมาให้เร็วมากขึ้นกว่าเดิมอีกเพื่อสอนว่าการที่นักศึกษามาช้ากว่าอาจารย์หรือผู้ที่อาวุโสกว่าเป็นสิ่งที่ไม่ควรกระทำ แสดงถึงการไม่ให้เกียรติต่อบุคคลนั้น หรือในบางคาบการสอนอาจารย์จะมาช้ากว่าปกติ เพื่อสอนว่าการที่นักศึกษาต้องมานั่งรอมีความรู้สึกดีไหม ชอบไหม แล้วสอนให้เอาใจเขามาใส่ใจเรา ดังนั้นก็ไม่ควรที่จะให้ใครมานั่งรอตัวเราเช่นกัน และความตรงต่อเวลาจะทำให้ไม่มีใครต้องเสียความรู้สึก

การให้นักศึกษาทำงานเป็นกลุ่ม จะทำให้เกิดภาพชัดเจนว่านักศึกษาคนไหนมาสาย คนไหนไม่ช่วยเพื่อนทำงาน จากนั้นอาจารย์ค่อยสอนเรื่องจรรยาบรรณต่างๆโดยดูจากความประพฤติแต่ละคนเป็นหลักอ้างอิง

การมอบหมายงานทั้งเทอมให้นักศึกษา และกำหนดเวลาส่งชัดเจน จะทำให้นักศึกษารู้จักการวางแผนการเรียนในระยะยาว และต้องมีความขยันในการทำงานรวมทั้งต้องมีความตรงต่อเวลาในการส่งงาน

การแต่งกายของนักศึกษาชั้นปีที่ 4 อาจารย์จะใช้การพูดกับนักศึกษาโดยตรงหลังจากที่ได้ผ่านการปลูกฝังเรื่องความตรงต่อเวลาและความซื่อสัตย์แล้ว เพื่อให้นักศึกษาตระหนักและเห็นความสำคัญของความมีระเบียบวินัย เป็นการเตรียมความพร้อมก่อนออกไปทำงาน

วิธีการที่ 2 ความซื่อสัตย์

การส่งงาน ถ้าอาจารย์ตรวจพบว่ามีการลอกกันมาจะให้คะแนนหารตามจำนวนคนที่ลอก

**7. เทคนิคหรือกลยุทธ์ที่ทำให้เกิดความสำเร็จ**

1. การใช้คะแนนความประพฤติ
2. การมอบหมายการทำงานกลุ่ม
3. การมอบหมายงานให้ทำทั้งเทอมในคราวเดียว

**8. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น**

-

**9. อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว**

เหตุผลจากนักศึกษาที่หลากหลายที่บางครั้งอาจมีลักษณะเป็นข้ออ้าง ดังนั้นอาจารย์ต้องยึดตามระเบียบและกฎเกณฑ์อย่างเข้มงวด แต่ก็ต้องพิจารณาเหตุผลเหล่านั้นด้วยความรอบคอบด้วยเช่นกัน

**10. ผลลัพธ์หรือความสำเร็จที่เกิดขึ้นคือ**

นักศึกษามีความตรงต่อเวลามากขึ้น มีความซื่อสัตย์มากขึ้น รู้จักใช้ความพยายามในการทำงานให้สำเร็จ และหลังจากจบการศึกษาไปแล้วสามารถออกไปทำงานได้เป็นอย่างดี ซึ่งมีหลายครั้งอาจารย์จะได้รับคำชมจากบุคคลภายนอกว่า นักศึกษาในความดูแลของอาจารย์เป็นคนที่ดี

**11. การเรียนรู้ของผู้เล่าเรื่องจากประสบการณ์ความสำเร็จดังกล่าว**

การจะปลูกฝังคุณธรรมในด้านใดต้องใช้วิธีโดยทางอ้อมและต้องใช้เวลา เพื่อให้นักศึกษาค่อยๆซึมซับเข้าไปทีละน้อย และอาจารย์ต้องเป็นแบบอย่างที่ดีให้กับนักศึกษาด้วย

**12. สมรรถนะ (ความรู้ ทักษะ หรือทัศนคติ) ของผู้เล่าเรื่อง**

อาจารย์มีมุมมองในด้านคุณธรรม “คนดีต้องไม่ว่าคนอื่นไม่ดี”

**13. ผลงานเชิงประจักษ์ของผู้เล่าเรื่อง คือ**

นักศึกษาในรายวิชาที่อาจารย์สอนจะมีความตรงต่อเวลาเป็นส่วนใหญ่ และมีความรับผิดชอบในการส่งงาน รวมทั้งจะไม่มีการลอกงานมาส่ง ทุกคนจะให้ความช่วยเหลือซึ่งกันและกันเป็นอย่างดี